คือเรามี พสพ กับแฟนหลังประจำเดือนหมดประมาณ3-4วันค่ะ( ประจำเดือนมาวันที่7หมดวันที่10. มีพสพประมาณวันที่13-14)แต่สอดใส่แค่ครึ่งเดียว แล้วเอาออก เพราะเราเจ็บ ทนไม่ไหว พอเสร็จกิจกรรมแล้วแฟนไปซื้อยาคุมฉุกเฉินให้กิน เราก็กินตามเวลาที่เภสัชกรบอกเป๊ะๆ แบบนี้มีโอกาสท้องมากน้อยแค่ไหนคะ ปล.ตอนนี้กินยาคุมฉุกเฉินประมาณอาทิตย์กว่าแล้วแต่ไม่มีอาการข้างเคียงอะไรเลย ไม่มีเลือด หรืออาการอื่นเลย ตอนนี้เครียดมากค่ะ
สวัสดีค่ะ การมีเพศสัมพันธ์ไม่ว่าช่วงใดๆของเดือน หรือมีเพียงไม่นาน แต่ถ้าไม่ได้ป้องกันด้วยถุงยางอนามัยมีโอกาสตั้งครรภ์ได้ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์หลังกินยาคุมฉุกเฉินอาจมีลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะ แต่การไม่ได้มีอาการเหล่านี้ไม่ได้บอกว่ายาไม่มีประสิทธิภาพค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก